Diari Oficial de la Generalitat Valenciana


Sumari del DOGV 5389, del 16-11-2006 (2006/13102)

RESOLUCIÓ de 6 de novembre de 2006, del director general d'Universitat i Formació Superior, per la qual es concedixen ajudes al transport universitari per al curs 2006/2007 a la Comunitat Valenciana.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5389

Data del DOGV
:   16-11-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/13195


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 6 de novembre de 2006, del director general d'Universitat i Formació Superior, per la qual es concedixen ajudes al transport universitari per al curs 2006/2007 a la Comunitat Valenciana. [2006/13247]  
L'Orde de 23 de juny de 2006, de la Conselleria d'Empresa, Universitat i Ciència publicada en el Diari Oficial de la Generalitat número 5.304, de 17 de juliol, va convocar ajudes al transport universitari a la Comunitat Valenciana per al curs 2006/2007.  
La Comissió d'Avaluació ha formulat la corresponent proposta de concessió vistes les diferents sol·licituds formulades per associacions d'estudiants universitaris, cooperatives de consumidors i usuaris, l'objecte de les quals és el transport universitari, ajuntaments i empreses de transport públic regular permenent d'ús general.  
D'acord amb el que disposen les bases octava i novena de l'esmentada orde i, per delegació de l'Hble. Sr. conseller d'Empresa, Universitat i Ciència, efectuada en l'Orde de 23 de juny de 2006, resolc:  
Primer  
Concedir les ajudes al transport universitari corresponent al curs acadèmic 2006/2007, als beneficiaris i en la quantia que s'indica en l'annex I.  
Segon  
Denegar les sol·licituds que es relacionen en l'annex II, pels motius que s'hi indiquen.  
Tercer  
Esta convocatòria té caràcter plurianual d'acord amb el que establix la disposició addicional tercera de la Llei 10/1998, de 28 de desembre de 1998, de Mesures Fiscals, de Gestió Administrativa i Financera, i d'Organització de la Generalitat Valenciana (DOGV núm. 3.404, de 31.12.98).  
El pagament de l'ajuda s'efectuarà una vegada haja sigut acreditada la realització de l'activitat que fonamenta la concessió de la subvenció i la repercussió d'esta en la quantitat que han de pagar els alumnes, per mitjà de la presentació de la següent documentació original o fotocòpia compulsada, segons convinga:  
1. Acceptació de la subvenció.  
2. Manteniment de tercers, visat per la sucursal bancària en què desitja percebre l'import de la subvenció.  
3. Certificat de compliment de l'activitat subvencionada.  
4. Memòria tipus explicativa subscrita pel representant legal de l'entitat beneficiària de les activitats realitzades on es declare el grau de compliment de l'activitat subvencionada i expresse que ha quedat complida l'activitat que ha motivat la concessió de la subvenció, amb expressió detallada de les dades sobre el servei prestat (rutes, alumnes transportats, descomptes realitzats, punts d'anada i tornada, etc.).   
Quan les activitats hagen sigut finançades, a més de amb la subvenció, amb fons propis o altres subvencions o recursos haurà d'acreditar-se l'import, procedència i aplicació de tals fons.  
5. Declaració responsable de què l'entitat no es troba sotmesa en prohibició per a obtindre la condició de beneficiaria, de conformitat amb el que establix els articles 25 i 26 del Real Decret 88/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.  
6. En el cas que el beneficiari siga un municipi o una associació d'estudiants universitaris o cooperativa de consumidors i usuaris objecte de les quals és el transport universitari, hauran d'aportar, a més a més, les factures amb l'empresa contractista, i també el contracte firmat amb l'empresa.  
7. En el cas que el beneficiari siga una empresa de transport públic regular permanent d'ús general, hauran d'adjuntar:  
. Un informe de la delegació d'alumnes corresponent a la universitat de destinació, en què es faça constar el compliment efectiu de l'activitat subvencionada.   
. Presentarà també memòria justificativa del cost incorregut per la realització de l'actuació subvencionada, amb el desglossament de cada un dels gastos contrets i ingressos obtinguts, subscrita pel responsable de l'àrea econòmica de l'empresa, amb el vistiplau del representant legal.  
. Un informe en què s'expresse el preu del bitllet aplicat als estudiants universitaris, desglossat segons els municipis en què efectue parada.  
La documentació justificativa de la realització de l'activitat s'haurà de presentar davant la Direcció General d'Empresa, Universitat i Ciència abans del 28 de novembre de l'any 2006, per al cobrament de la primera fase i, abans del 14 de juliol de l'any 2007, per al cobrament de la segona fase.  
En qualsevol cas, l'administració realitzarà les inspeccions que considere necessàries per a l'adequada comprovació de la bona aplicació dels fons públics.  
Quart  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
Quint  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament en reposició o bé plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant el conseller d'Empresa, Universitat i Ciència en el termini d'un mes comptador des de l'endemà de la publicació en el Diari Oficial de la Generalitat.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació en el Diari Oficial de la Generalitat.  
València, 6 de novembre de 2006.. El director general d'Universitat i Formació Superior (p.d. Orde de 23.06.2006, DOGV 17 de juliol): José E. Capilla Romá.